J. Brocka, poslanec: (2001-11-09):
J. Migaš, predseda NR SR: Prezentujme sa a hlasujme o návrhu spravodajcu, aby sme o tomto zákone rokovali v treťom čítaní. Hlasujeme. (Hlasovanie.) Prítomných je 103 poslancov, za 75, proti 20, zdržali sa 6, nehlasovali 2. Prešli sme do tretieho čítania . Otváram rozpravu v rámci tretieho čítania. Pýtam sa, či niekto z poslancov chce podať návrhy podľa § 85 zákona o rokovacom poriadku. Nie je to tak. Vyhlasujem rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o vládnom návrhu zákona ako o celku. Prezentujme sa a hlasujme. Hlasujeme o zákone ako o celku. (Hlasovanie.) Prítomných je 109 poslancov, za 71, proti 26, zdržali sa 10, nehlasovali 2. Konštatujem, že sme schválili vládny návrh zákona, ktorým sa mení a dopĺňa zákon Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení zákona č. 154/1999. Panie poslankyne, páni poslanci, už predtým sme sa dohodli, že budeme rokovať bez prestávky, čiže ukončíme hlasovanie, a tým by sme 52. schôdzu Národnej rady ukončili. Čiže pokračujeme v hlasovaní. Pokračujeme hlasovaním o vládnom návrhu zákona o cenných papieroch a investičných službách, tlač 1113. Spoločným spravodajcom je pán poslanec Tatár. Nech sa páči. Pristúpime k hlasovaniu. P. Tatár, poslanec: Vážený pán predseda, môžete dať najprv hlasovať o spoločnej správe. Najprv o tom, že budeme o všetkých bodoch od čísla 1 až po 158 hlasovať spoločne s výnimkou bodu 4 a s výnimkou skupiny bodov 23, 31, 116, 119 a 134 a teda o všetkých ostatných hlasovať naraz s odporúčaním gestorského výboru schváliť ich. J. Migaš, predseda NR SR: Panie poslankyne, páni poslanci, čiže hlasujeme o bodoch 1 až 158. P. Tatár, poslanec: S výnimkou bodov 4, 23, 31, 116, 119 a 134 s odporúčaním schváliť ich. J. Migaš, predseda NR SR: Tak hlasujeme. Hlasujeme. (Hlasovanie.) Prítomných je 107 poslancov, za 103, proti 1, zdržali sa 2, nehlasoval 1. Pokračujeme v hlasovaní o tlači 1133. Nech sa páči, pán  spravodajca. P. Tatár, poslanec: Osobitne budeme hlasovať o bode 4 spoločnej správy. Výbor nezaujal uznesenie z rozpravy. Všetci ho odporúčajú neschváliť. J. Migaš, predseda NR SR: Prezentujme sa a hlasujme. Hlasujeme o tomto návrhu. Hlasujeme. (Hlasovanie.) Prítomných je 106 poslancov, za 6, proti 77, zdržalo sa 21, nehlasovali 2. Tento návrh sme neschválili. Ďalej. Pán poslanec, uvádzaj. Pán poslanec Tatár, nech sa páči. P. Tatár, poslanec: Ďalšia skupina hlasovania, spoločná správa body 23 - 31, 116 - 119 a 134 s odporúčaním neschváliť ich. J. Migaš, predseda NR SR: Pani poslankyne, páni poslanci, hlasujeme o bodoch 23 - 31, 116 - 119 a 134 zo spoločnej správy. Áno? Odporúčanie neschváliť ich. Hlasujeme. P. Tatár, poslanec: Odporúčanie gestorského výboru neschváliť ich. J. Migaš, predseda NR SR: Hlasujeme o bodoch 23 - 31, 116 - 119 a 134 s odporúčaním neschváliť ich. (Hlasovanie.) Prítomných je 106 poslancov, za 2, proti 84, zdržalo sa 19, nehlasoval 1. Konštatujem, že sme tieto návrhy neschválili. Ďalšie. Nech sa páči. P. Tatár, poslanec: Sú tri pozmeňujúce návrhy z rozpravy. Prvý som podal ja, môžeme o ňom hlasovať. J. Migaš, predseda NR SR: Hlasujeme o pozmeňujúcom návrhu pána poslanca Tatára. Hlasujeme o pozmeňujúcom návrhu pána poslanca Tatára. Hlasujeme o pozmeňujúcom návrhu pána poslanca Tatára. (Hlasovanie.) Prítomných je 109 poslancov, za 92, proti 1, zdržali sa 13, nehlasovali 3. Pozmeňujúci návrh pána poslanca Tatára sme schválili. Ďalší. P. Tatár, poslanec: Ďalšími sú pozmeňujúce návrhy pána poslanca Malchárka. Môžeme hlasovať. J. Migaš, predseda NR SR: Hlasujeme o pozmeňujúcom návrhu pána poslanca Malchárka. Hlasujeme. Hlasujeme o návrhu pána poslanca Malchárka. (Hlasovanie.) Prítomných je 107 poslancov, za 28, proti 43, zdržali sa 30, nehlasovali 6. Tento návrh sme neschválili. Ďalší. P. Tatár, poslanec: Posledný pozmeňujúci návrh z rozpravy je návrh pána poslanca Muránskeho. J. Migaš, predseda NR SR: Hlasujeme o pozmeňujúcom návrhu pána poslanca Muránskeho. Hlasujeme o pozmeňujúcom návrhu pána poslanca Muránskeho. Pozmeňujúci návrh pána poslanca Muránskeho. (Hlasovanie.) Prítomných je 107 poslancov, za 46, proti 31, zdržali sa 26, nehlasovali 4. Tento návrh sme neschválili. Čiže nech sa páči, uveďte návrh do tretieho čítania. P. Tatár, poslanec: Tým sme vyčerpali všetky pozmeňujúce návrhy z rozpravy. Mám oprávnenie od gestorského výboru, aby sme hlasovali o prechode do tretieho čítania ihneď. J. Migaš, predseda NR SR: Prezentujme sa a hlasujme. Hlasujme o návrhu spravodajcu, aby sme o tomto zákone rokovali ihneď v treťom čítaní. Hlasujme. (Hlasovanie.) Prítomných je 108 poslancov, za 85, proti 1, zdržalo sa 15, nehlasovalo 7. Panie poslankyne, páni poslanci, pristúpime teda k tretiemu čítaniu o tomto vládnom návrhu zákona. Otváram rozpravu v rámci tretieho čítania. Hlási sa niekto do rozpravy? Nie je to tak. Vyhlasujem rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o tomto návrhu zákona ako o celku. Hlasujeme. (Hlasovanie.) Prítomných je 111 poslancov, za 84, proti 3, zdržalo sa 23, nehlasoval 1. Konštatujem, že sme schválili vládny návrh zákona o cenných papieroch a investičných službách. Panie poslankyne, páni poslanci, pokračujeme hlasovaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov , tlač 1048. Spoločným spravodajcom je pán poslanec Maňka. Nech sa páči, pristúpme k hlasovaniu. Hlasujeme o tlači 1048. Panie poslankyne, páni poslanci, tam bol ešte vládny návrh zákona o zmene a doplnení niektorých zákonov súvisiacich so zákonom o cenných papieroch a investičných službách, tlač 1134. Ale že sme schválili predtým tlač 1133, ministerka nech sa vyjadrí k tomuto. B. Schmögnerová, ministerka financií SR: Ďakujem pekne. Vážený pán predseda, vážená poslanecká snemovňa, vzhľadom na to, že v predchádzajúcej tlači bol schválený vlastne aj zákon pod č. 1134, sťahujem tento vládny návrh z rokovania. Ďakujem. J. Migaš, predseda NR SR: Ďakujem pekne, pani ministerka. Čiže je bezpredmetné o tom hlasovať. Čiže pokračujeme v hlasovaní o tlači 1048. Nech sa páči, pán spravodajca. Hlasujeme o tlači 1048. V. Maňka, poslanec: Vážené pani poslankyne, vážení páni poslanci, v spoločnej správe nebol žiadny pozmeňujúci návrh a v rozprave vystúpil pán poslanec Volf so svojím pozmeňujúcim návrhom, o ktorom navrhujem, pán predseda, aby ste dali hlasovať. J. Migaš, predseda NR SR: Prezentujme sa a hlasujme. Hlasujeme o pozmeňujúcich návrhoch zo spoločnej správy. (Hlasovanie.) Prítomných je 100 poslancov, za 87, proti nikto, zdržali sa 10, nehlasovali 3. Tento návrh sme schválili. Ďalej. V. Maňka, poslanec: To bol jediný pozmeňujúci návrh. Preto, vážený pán predseda, môžete dať hlasovať o tom, aby sme posunuli návrh do  tretieho čítania. J. Migaš, predseda NR SR: Prezentujme sa a hlasujme o návrhu spravodajcu, aby sme o tomto zákone rokovali v treťom čítaní. Hlasujeme. Hlasujeme o návrhu, aby sme prešli do tretieho čítania. (Hlasovanie.) Prítomných je 103 poslancov, za 84, proti 1, zdržali sa 15, nehlasovali 3. Konštatujem, že sme toto schválili a prejdeme do tretieho čítania . Pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, či sa do rozpravy v súlade s § 85 zákona o rokovacom poriadku niekto hlási do diskusie. Nie je to tak. Vyhlasujem rozpravu za skončenú. Keďže v rámci tohto čítania neboli podané žiadne návrhy, v súlade s § 86 zákona o rokovacom poriadku môžeme pristúpiť k hlasovaniu o tomto návrhu zákona ako o celku. Prezentujme sa a hlasujme. Hlasujeme ako o celku. (Hlasovanie.)  Prítomných je 105 poslancov, za 92, proti 1, zdržali sa 11, nehlasoval 1. Konštatujem, že sme schválili návrh skupiny poslancov Národnej rady na vydanie zákona, ktorým sa mení a dopĺňa zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov. Ďalšie hlasovanie bude uvádzať podpredseda Igor Presperín. Nech sa páči. I. Presperín, podpredseda NR SR: Páni poslanci, panie poslankyne, pristúpime k hlasovaniu o návrhu poslanca Národnej rady Slovenskej republiky Jozefa Kalmana na vydanie zákona o Slovenskom ľudovom umeleckom kolektíve ako tlač 985. Spoločným spravodajcom je pán poslanec Budaj, dávam mu slovo. Pán poslanec Budaj, prosím, aby ste uvádzali hlasovanie k tlači 985.